CELEX: 52009PC0523
Language: el
Date: 2009-10-16
Title: Πρόταση Αποφασης του Συμβουλίου για τη χορήγηση μακροοικονομικής χρηματοδοτικής συνδρομής στη Γεωργία SEC(2009)1310 final

Σημαντική ανακοίνωση νομικού περιεχομένου

|

52009PC0523

Πρόταση Αποφασης του Συμβουλίου για τη χορήγηση μακροοικονομικής χρηματοδοτικής συνδρομής στη Γεωργία SEC(2009)1310 final  /* COM/2009/0523 τελικό - CNS 2009/0147 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 16.10.2009COM(2009)523 τελικό2009/0147 (CNS)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη χορήγηση μακροοικονομικής χρηματοδοτικής συνδρομής στη ΓεωργίαSEC(2009)1310 finalΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |Αιτιολογία και στόχοι της πρότασης Η Επιτροπή προτείνει τη χορήγηση μακροοικονομικής χρηματοδοτικής συνδρομής (ΜΧΣ) προς τη Γεωργία με τη μορφή επιχορήγησης ανώτατου ποσού 45 εκατομμυρίων ευρώ, με σκοπό την κάλυψη των αναγκών εξωτερικής χρηματοδότησης της Γεωργίας την περίοδο 2009-2010 οι οποίες προσδιορίστηκαν από το Διεθνές Νομισματικό Ταμείο (ΔΝΤ). Η συνδρομή αυτή, που προορίζεται για τη χρηματοδότηση του ελλείμματος του κρατικού προϋπολογισμού, αποτελεί μέρος μιας συνολικής κοινοτικής δέσμης ανώτατου ύψους 500 εκατομμυρίων ευρώ για τη στήριξη της ανάκαμψης της Γεωργίας μετά τις ένοπλες συγκρούσεις του Αυγούστου του 2008 με τη Ρωσία. Συμβάλλει επίσης στην αντιμετώπιση από τη Γεωργία των συνεπειών της παγκόσμιας οικονομικής και χρηματοπιστωτικής κρίσης. Η κοινοτική μακροοικονομική χρηματοδοτική συνδρομή θα βοηθήσει τη Γεωργία στην άμβλυνση των χρηματοδοτικών περιορισμών για την εφαρμογή του προγράμματος οικονομικής ανάκαμψης και σταθεροποίησης που συμφωνήθηκε με τα θεσμικά όργανα του Bretton Woods και υποστηρίζεται από τη συμφωνία stand-by (SBA) με το ΔΝΤ, η οποία εγκρίθηκε το Σεπτέμβριο του 2008. Η προτεινόμενη μακροοικονομική χρηματοδοτική συνδρομή θα έχει έκτακτο χαρακτήρα και περιορισμένη χρονική διάρκεια και προβλέπεται να χορηγηθεί παράλληλα με τη συμφωνία SBA. Θα συμπληρώσει τη στήριξη που παρέχεται από διεθνείς και διμερείς χορηγούς. Η εν λόγω συνδρομή έρχεται σε χρονική περίοδο περαιτέρω σύσφιξης των πολιτικών σχέσεων μεταξύ της ΕΕ και της Γεωργίας, μετά την απόφαση του έκτακτου Ευρωπαϊκού Συμβουλίου που πραγματοποιήθηκε την 1η Σεπτεμβρίου 2008 στις Βρυξέλλες να ενισχυθούν οι σχέσεις με τη Γεωργία και μετά τη δρομολόγηση του προγράμματος Ανατολικής Εταιρικής Σχέσης κατά τη διάρκεια της συνόδου κορυφής της Πράγας, στις 7 Μαΐου 2009. Το 2006, το Συμβούλιο εξέδωσε την απόφαση 2006/41/ΕΚ για την παροχή ΜΧΣ ύψους 33,5 εκατομμυρίων ευρώ προς τη Γεωργία. Η τελευταία δόση του ποσού αυτού, η οποία ανέρχεται σε 11,5 εκατομμύρια ευρώ, δεν εκταμιεύθηκε λόγω μη εκπλήρωσης όρου σχετικού με τη διαχείριση των δημοσίων οικονομικών που περιλαμβανόταν στο μνημόνιο συμφωνίας. |Γενικό πλαίσιο Η μακροοικονομική πορεία της Γεωργίας ήταν ιδιαίτερα ευνοϊκή έως τον Αύγουστο του 2008. Η πραγματική ανάπτυξη κινήθηκε με ρυθμούς άνω του 9% το 2005 και 2006 και άνω του 12% το 2007. Το πρώτο εξάμηνο του 2008, ο ετήσιος ρυθμός ανάπτυξης παρέμεινε σε υψηλά επίπεδα της τάξης του 8,6%. Η στρατιωτική σύρραξη, ωστόσο, με τη Ρωσία τον Αύγουστο του 2008, ανέκοψε την ισχυρή αναπτυξιακή πορεία των προηγούμενων ετών. Η παγκόσμια χρηματοπιστωτική κρίση που άρχισε να γίνεται αισθητή από τα τέλη του 2008 επιδείνωσε περαιτέρω την οικονομική κατάσταση της Γεωργίας. Το Συμβούλιο του ΔΝΤ ενέκρινε στα μέσα Σεπτεμβρίου του 2008 δεκαοκτάμηνη συμφωνία stand-by ύψους 750 εκατομμυρίων USD (που συνιστά έκτακτη πρόσβαση στο 300 τοις εκατό της ποσόστωσης της Γεωργίας). Λόγω της ανάγκης αναπλήρωσης των διεθνών αποθεματικών της Εθνικής Τράπεζας της Γεωργίας (ΕΤΓ) αμέσως μετά την κρίση του Αυγούστου 2008, η συμφωνία επικεντρώθηκε στην αρχή της περιόδου και έδωσε τη δυνατότητα στη Γεωργία να τραβήξει 250 εκατομμύρια USD από το Ταμείο με την έγκριση του προγράμματος από το συμβούλιο. Κατά την περίοδο κατάρτισης του προγράμματος, το ΔΝΤ εκτίμησε ότι οι ανάγκες εξωτερικής χρηματοδότησης της Γεωργίας για την περίοδο 2008-2010 που δεν καλύπτονται από τους πόρους που αναμένονται από το ΔΝΤ θα ανέλθουν περίπου σε 650 εκατομμύρια USD, συμπεριλαμβανομένων 450 εκατομμυρίων για την περίοδο 2009-2010. Βάσει του εκτιμώμενου αυτού ελλείμματος εξωτερικής χρηματοδότησης, η Επιτροπή υποσχέθηκε χρηματοδοτική συνδρομή 46 εκατομμυρίων ευρώ, πράγμα που ανταποκρίνεται εξάλλου στο αίτημα που διατυπώθηκε τον Σεπτέμβριο του 2008 από τον πρωθυπουργό της Γεωργίας. Η ΜΧΣ από την ΕΕ θα καλύψει περίπου 13% των εναπομενουσών χρηματοδοτικών αναγκών την περίοδο 2009-2010. Η πρώτη ανασκόπηση της συμφωνίας SBA ολοκληρώθηκε τον Δεκέμβριο του 2008. Τη συγκεκριμένη περίοδο, ενόψει των σχετικά θετικών προοπτικών για τις άμεσες ξένες επενδύσεις το 2009, οι αρχές αποφάσισαν να μην αντλήσουν τη δεύτερη δόση βάσει της SBA. Υπό αυτές τις συνθήκες, η Επιτροπή ανέβαλε την οριστικοποίηση της πρότασης για ΜΧΣ (η μακροοικονομική χρηματοδοτική συνδρομή της ΕΕ μπορεί να χορηγηθεί μόνο ως συμπλήρωμα της χρηματοδότησης του ΔΝΤ). Ωστόσο, η οικονομική κατάσταση επιδεινώθηκε στη συνέχεια εκ νέου, λόγω των ισχυρότερων σε σχέση με τις αναμενόμενες συνεπειών της παγκόσμιας οικονομικής κρίσης στη Γεωργία. Η σοβαρή συρρίκνωση των εξωτερικών χρηματοδοτικών εισροών, συμπεριλαμβανομένων των εσόδων από εξαγωγές, των εμβασμάτων και των άμεσων ξένων επενδύσεων, σε συνδυασμό με τη μείωση των τραπεζικών πιστώσεων, συμπίεσαν την εγχώρια ζήτηση. Το γεγονός αυτό οδήγησε σε απότομη υποχώρηση της εγχώριας παραγωγής και των εισαγωγών. Για το 2009, το ΔΝΤ προβλέπει αύξηση του πραγματικού ΑΕΠ -4%. Η οικονομική επιβράδυνση οδήγησε επίσης σε επιδείνωση της δημοσιονομικής θέσης. Ήδη το 2008, το έλλειμμα της γενικής κυβέρνησης είχε διευρυνθεί σε 6% του ΑΕΠ (από λιγότερο από 5%), παρά τη σημαντική αύξηση της εισροής επιχορηγήσεων από επίσημες πηγές. Το έλλειμμα αυτό θα μπορούσε να χρηματοδοτηθεί άνετα μέσω εσόδων από ιδιωτικοποιήσεις, ομολογιακής έκδοσης και επίσημων πιστώσεων (ιδιαίτερα από την Παγκόσμια Τράπεζα και τις ΗΠΑ). Για το 2009, στόχος της κυβέρνησης είναι η διατήρηση συγκρίσιμου επιπέδου δημοσιονομικού ελλείμματος· προκειμένου να επιτευχθεί ο στόχος αυτός, λόγω των μειωμένων δημοσιονομικών εσόδων, οι αρχές της Γεωργίας θα κληθούν να προβούν σε σημαντικές περικοπές των κεφαλαιουχικών δαπανών στον προϋπολογισμό, μειώνοντας με τον τρόπο αυτό και την δυνατότητα της κυβέρνησης να παράσχει αντικυκλική δημοσιονομική ώθηση. Η εντονότερη της αναμενόμενης ύφεση της οικονομικής δραστηριότητας συνεπάγεται σημαντικές επιπτώσεις στους εξωτερικούς λογαριασμούς. Οι τελευταίες προβλέψεις του ΔΝΤ για το ισοζύγιο πληρωμών της Γεωργίας το 2009-2010 δείχνουν συνδυασμό υποχώρησης των ελλειμμάτων των ισοζυγίων εμπορικών και τρεχουσών συναλλαγών και πολύ χαμηλότερες εισροές ιδιωτικών κεφαλαίων. Η συρρίκνωση των προβλεπόμενων καθαρών κεφαλαιακών εισροών αποδίδεται σε διάφορους παράγοντες, μεταξύ των οποίων είναι οι μικρότερες εισροές άμεσων ξένων επενδύσεων και τα υψηλότερα τοκοχρεολύσια. Συνολικά, οι επί του παρόντος προβλεπόμενες ανάγκες εξωτερικής χρηματοδότησης που προκύπτουν από τις εξελίξεις αυτές δεν διαφέρουν ουσιαστικά από τις αναμενόμενες τον Σεπτέμβριο 2008. Ωστόσο, οι προβλέψεις αυτές παραμένουν εξαιρετικά αβέβαιες και οι χρηματοδοτικές ανάγκες μπορεί να αποδειχθούν σημαντικά υψηλότερες, αντικατοπτρίζοντας σοβαρούς κινδύνους δυσμενέστερων αποτελεσμάτων. Ειδικότερα, οι άμεσες ξένες επενδύσεις, μολονότι φθίνουσες, προβλέπεται να διατηρηθούν σε επίπεδα άνω του 8% του ΑΕΠ, πράγμα που μπορεί να αποτελεί υπεραισιόδοξη παραδοχή. Υπό τις συνθήκες αυτές, οι αρχές της Γεωργίας αποφάσισαν να αναζητήσουν πιθανή εξωτερική χρηματοδότηση προκειμένου να περιορίσουν τον αντίκτυπο της οικονομικής επιβράδυνσης. Με την ολοκλήρωση της δεύτερης ανασκόπησης της SBA του ΔΝΤ το Μάρτιο, η Γεωργία άντλησε δύο δόσεις βάσει της συμφωνίας, ποσό που ισοδυναμεί περίπου με 187 εκατομμύρια USD. Η τρίτη ανασκόπηση του προγράμματος βάσει της SBA εγκρίθηκε από το Συμβούλιο του ΔΝΤ στις 6 Αυγούστου 2009. Το κυριότερο αποτέλεσμα της ανασκόπησης αυτής είναι η παράταση της SBA έως τον Ιούνιο 2011 και η αύξηση του χρηματοδοτικού πακέτου κατά 270 εκατομμύρια ΕΤΔ (περίπου 424 εκατομμύρια USD). Επίσης, η Γεωργία θα μπορεί να αντλήσει άμεσα περίπου 148 εκατομμύρια USD. Τα σημαντικά ποσά συνδρομής που συμφωνήθηκαν κατά τη Διάσκεψη των Δωρητών στις 22 Οκτωβρίου 2008 στις Βρυξέλλες, συμπεριλαμβανομένης της μακροοικονομικής χρηματοδοτικής συνδρομής της ΕΕ, φαίνεται να επαρκούν για την κάλυψη των υπολοίπων εκτιμώμενων αναγκών εξωτερικής χρηματοδότησης της Γεωργίας, μολονότι μεγάλο μέρος της στήριξης των δωρητών πρέπει ακόμα να επιβεβαιωθεί, ή χρειάζεται να διευκρινιστεί το χρονοδιάγραμμα. Με τον συνυπολογισμό των δεσμεύσεων των δωρητών, οι προβλέψεις του ΔΝΤ για τις χρηματοδοτικές απαιτήσεις την περίοδο 2009-2010 δείχνουν ότι θα καλυφθεί το χρηματοδοτικό κενό, σύμφωνα με τον στόχο που τέθηκε από στη Διάσκεψη των Δωρητών. Παράλληλα, το χρηματοδοτικό κενό μπορεί να εμφανιστεί εκ νέου εάν δεν υλοποιηθεί η δέσμευση για την παροχή συνδρομής. Υπό τις περιστάσεις αυτές, η Επιτροπή θεωρεί ενδεδειγμένη την επιβεβαίωση της δέσμευσης που αναλήφθηκε τον Οκτώβριο 2008 σχετικά με την ΜΧΣ, προκειμένου να καταστεί δυνατή η κάλυψη των χρηματοδοτικών αναγκών από τη Γεωργία. |Ισχύουσες διατάξεις στον τομέα που αφορά η πρόταση Ουδεμία |Συνοχή με τις άλλες πολιτικές και στόχους της Ένωσης Η Γεωργία αποτελεί μία από τις χώρες εταίρους της ΕΕ στο πλαίσιο της Ευρωπαϊκής Πολιτικής Γειτονίας (ΕΠΓ). Το σχέδιο δράσης στο πλαίσιο της ΕΠΓ μεταξύ ΕΕ και Γεωργίας εγκρίθηκε τον Νοέμβριο 2006 για περίοδο πέντε ετών. Τα ζωτικά συμφέροντα της Ευρωπαϊκής Ένωσης υπαγορεύουν τη διατήρηση της σταθερότητας, τη βελτίωση της διακυβέρνησης και την οικονομική ανάπτυξη στα ανατολικά της σύνορα. Προς το σκοπό αυτό, η Ευρωπαϊκή Επιτροπή εκπόνησε πρόταση για την καθιέρωση μιας «Ανατολικής Εταιρικής Σχέσης». Η Ανατολική Εταιρική Σχέση δρομολογήθηκε επίσημα από την ΕΕ και τις έξι χώρες εταίρους κατά τη διάρκεια της συνόδου κορυφής της Πράγας στις 7 Μαΐου 2009. Η Ευρωπαϊκή Επιτροπή υποσχέθηκε συνδρομή ανώτατου ύψους 500 εκατομμυρίων ευρώ προς τη Γεωργία κατά τη Διάσκεψη των Δωρητών τον Οκτώβριο 2008. Στις πηγές χρηματοδότησης περιλαμβάνονται προγραμματισμένα κονδύλια από τις πιστώσεις στο πλαίσιο του Ευρωπαϊκού Μηχανισμού Γειτονίας και Εταιρικής Σχέσης (ΕΜΓΕΣ), αλλά και μέσα αντιμετώπισης κρίσεων όπως το Μέσο Σταθερότητας, η Ανθρωπιστική Βοήθεια και η Μακροοικονομική Χρηματοδοτική Συνδρομή. Η δέσμη καλύπτει την περίοδο 2008-2010, παρέχοντας με τον τρόπο αυτό άμεση αντιμετώπιση των οικονομικών και κοινωνικών προβλημάτων που αντιμετώπισε η χώρα λόγω των στρατιωτικών συγκρούσεων του Αυγούστου 2008. Η μακροοικονομική χρηματοδοτική συνδρομή συμπληρώνει άλλους μηχανισμούς με την παροχή βραχυπρόθεσμης μακροοικονομικής ενίσχυσης στη Γεωργία στο πλαίσιο του υποστηριζόμενου από το ΔΝΤ οικονομικού προγράμματος, ενώ η δημοσιονομική στήριξη από τον ΕΜΓΕΣ, μολονότι και αυτή συμβάλλει στην κάλυψη των χρηματοδοτικών αναγκών της Γεωργίας, συνδέεται με συγκεκριμένες τομεακές μεταρρυθμίσεις. |Διαβούλευση με τα ενδιαφερόμενα μέρη και εκτίμηση αντίκτυπου |Διαβούλευση με τους ενδιαφερόμενους |Η χορηγούμενη μακροοικονομική χρηματοδοτική συνδρομή αποτελεί αναπόσπαστο τμήμα της διεθνούς στήριξης για την οικονομική ανάκαμψη της Γεωργίας μετά τις ένοπλες συγκρούσεις. Οι υπηρεσίες της Επιτροπής συνεργάστηκαν στενά με την Παγκόσμια Τράπεζα για την προετοιμασία της κοινής διάσκεψης των δωρητών και πραγματοποιούνται διαβουλεύσεις σχετικά με την υλοποίηση της αναληφθείσας δέσμευσης. Κατά την εκπόνηση της παρούσας πρότασης μακροοικονομικής χρηματοδοτικής συνδρομής, οι υπηρεσίες της Επιτροπής είχαν διαβουλεύσεις με το Διεθνές Νομισματικό Ταμείο. Η Επιτροπή συμβουλεύθηκε τα κράτη μέλη και την Οικονομική και Δημοσιονομική Επιτροπή προτού υποβάλει την πρότασή της για τη χορήγηση μακροοικονομικής χρηματοδοτικής συνδρομής. Επίσης, η Επιτροπή είχε τακτικές επαφές με την κυβέρνηση της Γεωργίας. |Συγκέντρωση και αξιοποίηση εμπειρογνωμοσύνης |Δεν κρίθηκε απαραίτητη η χρησιμοποίηση εξωτερικών εμπειρογνωμόνων. |Εκτίμηση επιπτώσεων Η μακροοικονομική χρηματοδοτική συνδρομή συνδέεται με το οικονομικό πρόγραμμα της αποδέκτριας χώρας που στηρίζεται από το ΔΝΤ, και καλύπτει μέρος των άμεσων αναγκών εξωτερικής χρηματοδότησης της Γεωργίας. Οι εκταμιεύσεις εξαρτώνται από τη χρήση πόρων του ΔΝΤ και άρα έχουν άμεση σχέση με την εκ μέρους της αποδέκτριας εφαρμογή των μακροοικονομικών και διαρθρωτικών πολιτικών που έχουν συμφωνηθεί και με τον ρυθμό οικονομικής της ανάκαμψης. Η χρηματοδότηση έργων ή/και η τεχνική βοήθεια δεν θα είναι κατάλληλες για την υλοποίηση των μακροπρόθεσμων αυτών στόχων. Εφόσον διατεθούν για τη χρηματοδότηση του δημοσιονομικού ελλείμματος, όπως προτείνεται στην περίπτωση της Γεωργίας (βλέπε κατωτέρω), οι εκταμιεύσεις των επιχορηγήσεων αυξάνουν τα διαθέσιμα κονδύλια τα οποία μπορεί να χρησιμοποιήσει η κυβέρνηση για τη χρηματοδότηση των δημοσιονομικών μέτρων κατά τη διάρκεια της οικονομικής ύφεσης. Σε αντίθεση με τις πράξεις στήριξης του προϋπολογισμού μέσω του ΕΜΓΕΣ, η μακροοικονομική χρηματοδοτική συνδρομή θα είναι έκτακτη και το χρονοδιάγραμμα για τη συνδρομή περιορίζεται στη συμφωνία stand-by της Γεωργίας με το ΔΝΤ. |Νομικά στοιχεία της πρότασης |Συνοπτική παρουσίαση των προτεινόμενων μέτρων Η Επιτροπή θα χορηγήσει στη Γεωργία μακροοικονομική χρηματοδοτική συνδρομή υπό μορφή δόσεων μη επιστρεπτέων επιχορηγήσεων συνολικού ύψους 46 εκατ. ευρώ. Η συνδρομή θα συμβάλει στην κάλυψη των αναγκών εξωτερικής χρηματοδότησης της Γεωργίας την περίοδο 2009-2010, οι οποίες προσδιορίστηκαν από το Διεθνές Νομισματικό Ταμείο. Η προτεινόμενη μακροοικονομική χρηματοδοτική συνδρομή προορίζεται να λειτουργήσει παράλληλα με τη συμφωνία stand-by με το ΔΝΤ που εγκρίθηκε το Σεπτέμβριο του 2008. Η συνδρομή, μαζί με τον κύριο όγκο της στήριξης των δωρητών προς τη Γεωργία (με αξιοσημείωτη εξαίρεση τα κονδύλια του ΔΝΤ), σχεδιάζεται να διοχετευτεί στον προϋπολογισμό δεδομένου ότι οι περιορισμοί που βαρύνουν τα δημόσια οικονομικά της Γεωργίας φαίνονται επί του παρόντος ιδιαίτερα επαχθείς. Η συνδρομή προβλέπεται να εκταμιευτεί σε δύο δόσεις την περίοδο 2009-2010. Η Επιτροπή θα αναλάβει τη διαχείριση συνδρομής. Θα ληφθούν δεόντως υπόψη ειδικά μέτρα για την πρόληψη της απάτης και άλλων παρατυπιών, σύμφωνα με τον δημοσιονομικό κανονισμό. Η πρώτη δόση είναι προγραμματισμένη για το τέλος του 2009 και η δεύτερη δόση προβλέπεται να εκταμιευτεί στις αρχές του 2010. Η χορήγηση της μακροοικονομικής χρηματοδοτικής συνδρομής μπορεί να επικεντρωθεί στην αρχή της περιόδου, εφόσον δικαιολογείται από την εξέλιξη της οικονομικής κατάστασης στη Γεωργία. Οι όροι που επισυνάπτονται στην εκταμίευση των δόσεων της επιχορήγησης θα περιλαμβάνουν την επιτυχή εφαρμογή της συμφωνίας SBA με το ΔΝΤ και την εκπλήρωση ειδικών όρων σε ορισμένους καίριους τομείς πολιτικής οι οποίοι θα συμφωνηθούν από την Ευρωπαϊκή Επιτροπή και την κυβέρνηση της Γεωργίας. Η Επιτροπή σκοπεύει να επικεντρωθεί σε περιορισμένο αριθμό τομέων ιδιαίτερης σημασίας για την μακροοικονομική σταθερότητα, ειδικότερα στα δημόσια οικονομικά – δίνοντας συνέχεια στην προηγούμενη μακροοικονομική συνδρομή της ΕΕ προς τη Γεωργία – και στις μεταρρυθμίσεις του χρηματοπιστωτικού τομέα. Οι όροι θα συνάδουν με τις προτεραιότητες του σχεδίου δράσης του ΕΜΓΕΣ ΕΕ-Γεωργίας. |Νομική βάση Η νομική βάση της πρότασης είναι το άρθρο 308 της Συνθήκης. |Αρχή της επικουρικότητας Η πρόταση υπάγεται στην αποκλειστική αρμοδιότητα της Κοινότητας. Κατά συνέπεια, δεν εφαρμόζεται η αρχή της επικουρικότητας. |Αρχή της αναλογικότητας Η πρόταση συνάδει με την αρχή της αναλογικότητας για τους ακόλουθους λόγους. |Η συνδρομή διοχετεύεται στον κρατικό προϋπολογισμό της Γεωργίας, μέσω του οποίου καθίσταται διαθέσιμη για τη χρηματοδότηση των δημοσίων δαπανών βάσει εθνικών κανόνων εφαρμογής Με δεδομένο ότι οι πλέον πρόσφατες προβλέψεις καταδεικνύουν τον εύθραυστο χαρακτήρα των οικονομικών προοπτικών, η συνδρομή σχεδιάζεται να εκταμιευτεί σε δύο μόνο δόσεις και να επικεντρωθεί στην αρχή της περιόδου. |Το ποσόν της συνδρομής αντιστοιχεί στο 13% του υπολειπόμενου χρηματοδοτικού κενού στο ισοζύγιο πληρωμών που προσδιορίστηκε από το ΔΝΤ στο πλαίσιο της συμφωνίας stand-by. Θεωρείται ως κατάλληλο επίπεδο επιμερισμού των βαρών για την Κοινότητα, δεδομένης της συνδρομής που υποσχέθηκαν στη Γεωργία τα κράτη μέλη της ΕΕ και λοιποί διμερείς δωρητές και πολυμερείς δανειστές. |Επιλογή μέσων |Προτεινόμενα μέσα: άλλα. |Η προσφυγή σε άλλα μέσα δεν θα ήταν κατάλληλη δεδομένου ότι ελλείψει κανονισμού-πλαισίου που να διέπει το μέσο μακροοικονομικής χρηματοδοτικής συνδρομής, μόνον αποφάσεις ad hoc του Συμβουλίου βάσει του άρθρου 308 της Συνθήκης μπορούν να αποτελέσουν νομική βάση για τη συνδρομή αυτή. |Δημοσιονομικές επιπτώσεις |401 | Η συνδρομή αυτή θα χρηματοδοτηθεί από πιστώσεις αναλήψεως υποχρεώσεων το 2009 στη γραμμή του προϋπολογισμού 01 03 02 (μακροοικονομική συνδρομή), και οι πληρωμές θα πραγματοποιηθούν το 2009 και το 2010. |Πρόσθετες πληροφορίες |Η πρόταση περιλαμβάνει ρήτρα επανεξέτασης / αναθεώρησης / λήξης ισχύος. |Η πρόταση περιλαμβάνει ρήτρα λήξεως ισχύος. |1.  2009/0147 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη χορήγηση μακροοικονομικής χρηματοδοτικής συνδρομής στη ΓεωργίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής[1],τη γνώμη του Ευρωπαϊκού Κοινοβουλίου[2],Έπειτα από διαβουλεύσεις με την Οικονομική και Δημοσιονομική Επιτροπή,Εκτιμώντας τα ακόλουθα:2.  Οι σχέσεις μεταξύ Γεωργίας και Ευρωπαϊκής Ένωσης εξελίσσονται μέσα στο πλαίσιο της Ευρωπαϊκής Πολιτικής Γειτονίας, η οποία ενισχύεται με την πρόσφατη δρομολόγηση της Ανατολικής Εταιρικής Σχέσης.3.  Στο έκτακτο Ευρωπαϊκό Συμβούλιο της 1ης Σεπτεμβρίου 2008 επιβεβαιώθηκε η βούληση της ΕΕ να συσφίξει τις σχέσεις της με τη Γεωργία μετά τις ένοπλες συγκρούσεις που σημειώθηκαν τον Αύγουστο 2008 μεταξύ της Γεωργίας και της Ρωσίας.4.  Το Διεθνές Νομισματικό Ταμείο (ΔΝΤ) στηρίζει την οικονομική σταθεροποίηση και ανάκαμψη της Γεωργίας μέσω συμφωνίας stand-by, η οποία εγκρίθηκε στις 15 Σεπτεμβρίου 2008.5.  Στη διάσκεψη δωρητών που πραγματοποιήθηκε στις 22 Οκτωβρίου 2008, η διεθνής κοινότητα ανέλαβε να στηρίξει την οικονομική ανάκαμψη της Γεωργίας με βάση την κοινή εκτίμηση των αναγκών που διενεργήθηκε από τα Ηνωμένα Έθνη και την Παγκόσμια Τράπεζα.6.  Η Ευρωπαϊκή Κοινότητα ανακοίνωσε συνδρομή 500 εκατομμυρίων ευρώ προς τη Γεωργία την περίοδο 2008-2010.7.  Δεδομένου ότι εξακολουθεί να υφίσταται σημαντικό κενό στη χρηματοδότηση του ισοζυγίου πληρωμών το 2009-2010, στην ενίσχυση της Κοινότητας προς τη Γεωργία περιλαμβάνεται μακροοικονομική χρηματοδοτική συνδρομή.8.  Προκειμένου να διασφαλιστεί η αποτελεσματική προστασία των οικονομικών συμφερόντων της Κοινότητας σε σχέση με την παρούσα μακροοικονομική χρηματοδοτική συνδρομή, είναι απαραίτητο να λάβει η Γεωργία τα κατάλληλα μέτρα πρόληψης και καταπολέμησης της απάτης, της διαφθοράς και όλων των παρατυπιών που συνδέονται με τη συνδρομή αυτή και, αφετέρου, να προβλεφθούν έλεγχοι από την Επιτροπή και το Ελεγκτικό Συνέδριο.9.  Η αποδέσμευση της παρούσας μακροοικονομικής χρηματοδοτικής συνδρομής δεν θίγει τις εξουσίες της αρχής του προϋπολογισμού.10.  Η διαχείριση της παρούσας συνδρομής θα πραγματοποιηθεί από την Επιτροπή σε συνεργασία με την Οικονομική και Δημοσιονομική Επιτροπή.11.  Η Συνθήκη δεν προβλέπει άλλες εξουσίες, εκτός από εκείνες του άρθρου 308, για την έκδοση της παρούσας απόφασης.ΑΠΟΦΑΣΙΖΕΙ:Άρθρο 112.  Η Κοινότητα θα διαθέσει στη Γεωργία χρηματοδοτική συνδρομή ύψους 46 εκατ. ευρώ κατ' ανώτατο όριο με τη μορφή επιχορηγήσεων, με σκοπό τη στήριξη των προσπαθειών που καταβάλλονται από τη Γεωργία για την οικονομική της ανάκαμψη μετά τις ένοπλες συγκρούσεις, η οποία επηρεάζεται επίσης από τη διεθνή χρηματοπιστωτική κρίση, μετριάζοντας με τον τρόπο αυτόν τους χρηματοδοτικούς περιορισμούς που αντιμετωπίζει η κυβέρνηση στην εφαρμογή του προγράμματος οικονομικής μεταρρύθμισης.13.  Τη χρηματοδοτική συνδρομή της Κοινότητας διαχειρίζεται η Επιτροπή σε διαβούλευση με την Οικονομική και Δημοσιονομική Επιτροπή και κατά τρόπο συνεπή προς τις συμφωνίες που έχουν συναφθεί μεταξύ του ΔΝΤ και της Γεωργίας.14.  Η χρηματοδοτική συνδρομή της Κοινότητας διατίθεται για δύο έτη, αρχής γενομένης από την πρώτη μέρα μετά την έναρξη ισχύος του μνημονίου συμφωνίας που αναφέρεται στο άρθρο 2 παράγραφος 1. Εφόσον το απαιτήσουν οι περιστάσεις, η Επιτροπή μπορεί ωστόσο να αποφασίσει, μετά από διαβούλευση με την Οικονομική και Δημοσιονομική Επιτροπή, να παρατείνει την περίοδο διάθεσης της ενίσχυσης κατά ένα έτος, το πολύ.Άρθρο 215.  Η Επιτροπή εξουσιοδοτείται να συμφωνήσει με τις αρχές της Γεωργίας, μετά από διαβούλευση με την Οικονομική και Δημοσιονομική Επιτροπή, τους όρους οικονομικής πολιτικής και τους όρους χρηματοδότησης από τους οποίους εξαρτάται η παρούσα συνδρομή. Οι εν λόγω όροι θα καθοριστούν σε μνημόνιο συμφωνίας και σε συμφωνία επιχορήγησης. Οι όροι πρέπει να συνάδουν με τις συμφωνίες ή τις ρυθμίσεις μεταξύ του ΔΝΤ και της Γεωργίας.16.  Κατά την υλοποίηση της κοινοτικής χρηματοδοτικής συνδρομής, η Επιτροπή ελέγχει την καταλληλότητα του χρηματοδοτικού πλαισίου, των διοικητικών διαδικασιών και των μηχανισμών εσωτερικού και εξωτερικού ελέγχου της Γεωργίας που υπεισέρχονται στην υλοποίηση της παρούσας κοινοτικής χρηματοδοτικής συνδρομής.17.  Η Επιτροπή ελέγχει σε τακτά διαστήματα εάν οι οικονομικές πολιτικές της Γεωργίας είναι σύμφωνες με τους στόχους της κοινοτικής συνδρομής και εάν πληρούνται οι χρηματοδοτικοί όροι και οι όροι οικονομικής πολιτικής. Στο πλαίσιο αυτό, η Επιτροπή θα έχει στενή συνεργασία με το Διεθνές Νομισματικό Ταμείο και την Παγκόσμια Τράπεζα και, εφόσον απαιτείται, με την Οικονομική και Δημοσιονομική Επιτροπή.Άρθρο 318.  Η κοινοτική χρηματοδοτική συνδρομή θα διατεθεί από την Επιτροπή στη Γεωργία σε δύο δόσεις.19.  Η απόφαση της Επιτροπής για την εκταμίευση των δόσεων εξαρτάται από την ικανοποιητική υλοποίηση του οικονομικού προγράμματος που στηρίζεται από το ΔΝΤ και οιωνδήποτε λοιπών μέτρων τα οποία έχουν συμφωνηθεί μεταξύ της Γεωργίας και της Κοινότητας, όπως ορίζεται στο άρθρο 2 παράγραφος 1. Η εκταμίευση της δεύτερης δόσης πραγματοποιείται τουλάχιστον τρεις μήνες μετά την εκταμίευση της πρώτης δόσης.20.  Τα κοινοτικά κονδύλια καταβάλλονται στην Εθνική Τράπεζας της Γεωργίας. Με την επιφύλαξη των όρων που πρόκειται να συμφωνηθούν στο μνημόνιο συμφωνίας, συμπεριλαμβανομένης της επιβεβαίωσης των υπολειπόμενων δημοσιονομικών χρηματοδοτικών αναγκών, το αντίστοιχο ποσό των κονδυλίων αυτών, εκφρασμένο σε τοπικό νόμισμα, δύναται να μεταφερθεί στο Υπουργείο Οικονομικών της Γεωργίας ως τελικό αποδέκτη.Άρθρο 4Η κοινοτική χρηματοδοτική συνδρομή υλοποιείται σύμφωνα με τις διατάξεις του κανονισμού (ΕΚ, Ευρατόμ) αριθ. 1605/2002, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[3] και τους κανόνες εφαρμογής του[4]. Ειδικότερα, το μνημόνιο συμφωνίας και η συμφωνία επιχορήγησης που πρόκειται να συναφθούν με τις αρχές της Γεωργίας πρέπει να προβλέπουν τη λήψη κατάλληλων μέτρων από τη Γεωργία για την πρόληψη και καταπολέμηση της απάτης, της διαφθοράς και άλλων παρατυπιών σε σχέση με τη συνδρομή. Πρέπει επιπλέον να προβλέπουν την πραγματοποίηση ελέγχων από την Επιτροπή, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF), με δικαίωμα διενέργειας επιτόπιων ελέγχων και επιθεωρήσεων, καθώς και ελέγχων από το Ελεγκτικό Συνέδριο, κατά περίπτωση επιτόπιων.Άρθρο 5Η Επιτροπή υποβάλλει έως τις 31 Αυγούστου έκθεση στο Ευρωπαϊκό Κοινοβούλιο και το Συμβούλιο, που περιλαμβάνει αξιολόγηση της εφαρμογής της παρούσας απόφασης κατά το προηγούμενο έτος. Στην έκθεση παρουσιάζεται η σχέση μεταξύ των όρων πολιτικής που καθορίζονται σε μνημόνιο συμφωνίας σύμφωνα με το άρθρο 2 παράγραφος 1, των τρεχουσών οικονομικών και δημοσιονομικών επιδόσεων της Γεωργίας, και της απόφασης της Επιτροπής να εκταμιεύσει τις δόσεις της συνδρομής.Άρθρο 6Η παρούσα απόφαση αρχίζει να ισχύει την ημέρα της δημοσίευσης στην Επίσημη Εφημερίδα της Ευρωπαϊκής Ένωσης.Βρυξέλλες,Για το ΣυμβούλιοΟ ΠρόεδροςΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ1. ΟΝΟΜΑΣΙΑ ΤΗΣ ΠΡΟΤΑΣΗΣ:Μακροοικονομική χρηματοδοτική συνδρομή στη Γεωργία2. ΠΛΑΙΣΙΟ ΔΒΔ / ΠΒΔΤομέας (-είς) πολιτικής και σχετική (-ές) δραστηριότητα (-ες):Τίτλος 01 – Οικονομικές και Χρηματοδοτικές Υποθέσεις, 03 – Διεθνείς οικονομικές και χρηματοδοτικές υποθέσεις3. ΓΡΑΜΜΕΣ ΠΡΟΫΠΟΛΟΓΙΣΜΟΥ3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B.A)) περιλαμβανομένων των ονομασιών τους:Άρθρο 01 03 02 — Μακροοικονομική συνδρομή3.2. Διάρκεια της δράσης και της δημοσιονομικής επίπτωσης:Αρχής γενομένης το 2009, όλες οι εκταμιεύσεις θα πρέπει μάλλον να πραγματοποιηθούν σε δύο δόσεις μέσα στην περίοδο 2009-2010. Ωστόσο, δεν μπορούν να αποκλειστούν καθυστερήσεις που θα παρέτειναν τη δράση.3.3. Δημοσιονομικά χαρακτηριστικά:Γραμμή του προϋπολ. | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |01 03 02 | ΜΥΔ | Διαχ. | ΟΧΙ | ΟΧΙ | ΟΧΙ | Αριθ. 4 |4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ4.1. Δημοσιονομικοί πόροι4.1.1. Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)Εκατ. ευρώ (3 δεκαδικά ψηφία)Είδος δαπάνης | Τμήμα αριθ. | 2009 | 2010 | Σύνολο |Επιχειρησιακές δαπάνες[5] |Πιστώσεις ανάληψης υποχρεώσεων (ΠΑΥ) | 8.1. | α | 99,000 | 107,000[6] |Πιστώσεις πληρωμών (ΠΠ) | β | 110,000 | 111,0005 |Διοικητικές δαπάνες περιλαμβανόμενες στο ποσό αναφοράς |Τεχνική και διοικητική βοήθεια (ΜΔΠ) | 8.2.4. | γ | 0 |ΣΥΝΟΛΙΚΟ ΠΟΣΟ ΑΝΑΦΟΡΑΣ |Πιστώσεις ανάληψης υποχρεώσεων (ΠΑΥ) | α+γ |Πιστώσεις πληρωμών (ΠΠ) | β+γ |Διοικητικές δαπάνες μη περιλαμβανόμενες στο ποσό αναφοράς |Ανθρώπινοι πόροι και συναφείς δαπάνες (ΜΔΠ) | 8.2.5. | δ |Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6. | ε |Συνολικές ενδεικτικές δαπάνες της δράσης |ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 99,000 | 107,0005 |ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 110,000 | 111,0005 |4.1.2. Συμβατότητα με το δημοσιονομικό προγραμματισμόX Η πρόταση είναι συμβατή με τον ισχύοντα δημοσιονομικό προγραμματισμό.( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[7] (σχετικά με το μέσο ευελιξίας ή με την αναθεώρηση των δημοσιονομικών προοπτικών).4.1.3. Δημοσιονομική επίπτωση στα έσοδαX Η πρόταση δεν έχει δημοσιονομική επίπτωση στα έσοδα( Η πρόταση έχει δημοσιονομική επίπτωση – η επίπτωση στα έσοδα είναι η ακόλουθη:4.2. Ανθρώπινοι πόροι (FTE=ΙΠΑ) (περιλαμβανομένων των μονίμων υπαλλήλων και του έκτακτου και εξωτερικού προσωπικού) – βλέπε λεπτομέρειες στο σημείο 8.2.1.Ετήσιες ανάγκες | 2009 | 2010 |Σύνολο ανθρώπινων πόρων | 1/3 | 1/3 |5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ5.1. Ανάγκη υλοποίησης βραχυπρόθεσμα ή μακροπρόθεσμαΜετά τις ένοπλες συγκρούσεις με τη Ρωσία, η οικονομία της Γεωργίας συρρικνώθηκε το τρίτο τρίμηνο του 2008. Η οικονομική κατάσταση επιδεινώθηκε έκτοτε, ως αποτέλεσμα της παγκόσμιας οικονομικής και χρηματοπιστωτικής κρίσης. Το Διεθνές Νομισματικό Ταμείο εντόπισε έλλειμμα εξωτερικής χρηματοδότησης 1,4 δισεκατομμύρια USD για την περίοδο 2008-2010. Μέσω συμφωνίας stand-by με το ΔΝΤ, η Γεωργία έχει αποκτήσει πρόσβαση περίπου σε 750 εκατομμύρια USD. Οι εναπομένουσες ανάγκες χρηματοδότησης το 2009-2010 εκτιμήθηκαν από το ΔΝΤ σε 450 εκατομμύρια USD περίπου και αναμένεται να καλυφθούν από διμερείς και πολυμερείς δωρητές, συμπεριλαμβανομένης της Ευρωπαϊκής Ένωσης. Οι μεταγενέστερες ανασκοπήσεις της SBA που διενεργήθηκαν από το ΔΝΤ επιβεβαιώνουν την ανάγκη σημαντικής εξωτερικής χρηματοδότησης του ισοζυγίου πληρωμών και των δημοσιονομικών ελλειμμάτων που αντιμετωπίζει η Γεωργία.5.2. Προστιθέμενη αξία της κοινοτικής συμμετοχής, συνέπεια της πρότασης με άλλα χρηματοδοτικά μέσα και δυνατή συνέργειαΟι διεθνείς δωρητές υποσχέθηκαν στη Γεωργία στήριξη ύψους 3,4 δισεκατομμυρίων ευρώ μετά τις προαναφερθείσες συγκρούσεις, στη διάρκεια κοινής διάσκεψης μεταξύ της Ευρωπαϊκής Επιτροπής και της Παγκόσμιας Τράπεζας που πραγματοποιήθηκε στις 22 Οκτωβρίου 2008 στις Βρυξέλλες. Η Ευρωπαϊκή Επιτροπή υποσχέθηκε 500 εκατομμύρια ευρώ με την επιφύλαξη της αναθεώρησης βάσει του ρυθμού ανάκαμψης και της πορείας της οικονομίας της Γεωργίας. Τα κράτη μέλη της ΕΕ υποσχέθηκαν επιπλέον 131 εκατομμύρια ευρώ. Η Ευρωπαϊκή Τράπεζα Επενδύσεων μπορεί ενδεχομένως να δανείσει μεσοπρόθεσμα στη Γεωργία έως 250 εκατομμύρια ευρώ. Η κοινοτική χρηματοδοτική στήριξη για την οικονομική ανάκαμψη της Γεωργίας αντικατοπτρίζει τη στρατηγική σημασία της χώρας για την ΕΕ, στο πλαίσιο της Ευρωπαϊκής Πολιτικής Γειτονίας και της πρόσφατης Ανατολικής Εταιρικής Σχέσης. Το μέσο της μακροοικονομικής χρηματοδοτικής συνδρομής εντάσσεται σε μια συνολική κοινοτική δέσμη μέτρων ενίσχυσης με σκοπό την καθιέρωση συνεργειών με το υποστηριζόμενο από το ΔΝΤ οικονομικό πρόγραμμα, με το οποίο συνδέεται άμεσα η χρήση του μέσου.5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείρισης βάσει δραστηριοτήτων)Στο πλαίσιο της δραστηριότητας «Διεθνείς οικονομικές και χρηματοδοτικές υποθέσεις» της Γενικής Διεύθυνσης Οικονομικών και Χρηματοδοτικών Υποθέσεων, ο στόχος «παροχή μακροοικονομικής συνδρομής σε τρίτες χώρες για την επίλυση κρίσιμων προβλημάτων στο ισοζύγιο πληρωμών τους και την αποκατάσταση της διατηρησιμότητας του εξωτερικού τους χρέους» συνδέεται με τον γενικό στόχο «προαγωγή της ευημερίας πέρα από την ΕΕ».Οι σχετικοί δείκτες είναι «το ισοζύγιο τρεχουσών συναλλαγών ως ποσοστό του ΑΕΠ», «το εξωτερικό χρέος ως ποσοστό του ΑΕΠ» και «τα επίσημα αποθεματικά σε μήνες εισαγωγών αγαθών και υπηρεσιών».5.4. Μέθοδος υλοποίησης (ενδεικτική)X Κεντρική διαχείρισηX απευθείας από την Επιτροπή( έμμεσα με ανάθεση σε:( εκτελεστικούς οργανισμούς( οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού( εθνικούς δημόσιους οργανισμούς/οργανισμούς με αποστολή δημόσιας υπηρεσίας( Επιμερισμένη ή αποκεντρωμένη διαχείριση( με τα κράτη μέλη( με τρίτες χώρες( Από κοινού διαχείριση με διεθνείς οργανισμούς (διευκρινίστε)Παρατηρήσεις:6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ6.1. Σύστημα παρακολούθησηςΟι υπηρεσίες της Επιτροπής θα παρακολουθήσουν την εφαρμογή της δράσης με βάση δείκτες μακροοικονομικής και διαρθρωτικής πολιτικής που θα συμφωνηθούν με τις αρχές της δικαιούχου χώρας σε μνημόνιο συμφωνίας. Οι αρχές της χώρας θα πρέπει να υποβάλλουν στις υπηρεσίες της Επιτροπής εκθέσεις σχετικά με τους εν λόγω δείκτες, σε τακτική βάση. Η Αντιπροσωπεία της Ευρωπαϊκής Επιτροπής στην Τιφλίδα θα υποβάλλει επίσης τακτικές εκθέσεις για θέματα που συνδέονται με την παρακολούθηση της συνδρομής. Οι υπηρεσίες της Επιτροπής θα έχουν στενή συνεργασία με το ΔΝΤ και την Παγκόσμια Τράπεζα προκειμένου να επωφεληθούν από την εμπειρογνωμοσύνη τους.6.2. Αξιολόγηση6.2.1. Εκ των προτέρων αξιολόγησηΠραγματοποιήθηκε εκ των προτέρων αξιολόγηση από τις υπηρεσίες της Επιτροπής (από τη μονάδα D3 της Γενικής Διεύθυνσης Οικονομικών και Χρηματοδοτικών Υποθέσεων).6.2.2. Μέτρα που λήφθηκαν μετά από ενδιάμεση / εκ των υστέρων αξιολόγηση (διδάγματα από ανάλογες εμπειρίες στο παρελθόν)Από το 2004 διενεργήθηκαν συνολικά εννέα εκ των υστέρων αξιολογήσεις δράσεων μακροοικονομικής χρηματοδοτικής συνδρομής, συμπεριλαμβανομένων δύο στα νέα ανεξάρτητα κράτη της πρώην Σοβιετικής Ένωσης (Αρμενία, Τατζικιστάν). Διεξάγεται ανεξάρτητη εκ των υστέρων αξιολόγηση της μακροοικονομικής χρηματοδοτικής συνδρομής στη Γεωργία, σύμφωνα με την απόφαση 2006/41/ΕΚ της 24ης Ιανουαρίου 2006, η οποία αναμένεται να ολοκληρωθεί το 2009, πριν από την αναμενόμενη έναρξη υλοποίησης της προτεινόμενης συνδρομής.Από τις αξιολογήσεις που έχουν διενεργηθεί μέχρι τώρα προκύπτει ότι οι δράσεις ΜΧΣ όντως συμβάλλουν, αν και ορισμένες φορές σε μέτριο βαθμό και με έμμεσο τρόπο, στη βελτίωση της εξωτερικής διατηρησιμότητας, στη μακροοικονομική σταθερότητα και στην επίτευξη διαρθρωτικών προσαρμογών στην αποδέκτρια χώρα. Στις περισσότερες περιπτώσεις, οι πράξεις ΜΧΣ είχαν θετικό αντίκτυπο στο ισοζύγιο πληρωμών της αποδέκτριας χώρας και συνέβαλαν στη χαλάρωση των δημοσιονομικών περιορισμών. Συνέβαλαν επίσης σε ελαφρά άνοδο της οικονομικής ανάπτυξης.6.2.3. Όροι και συχνότητα των μελλοντικών αξιολογήσεωνΠροβλέπεται ανεξάρτητη εκ των υστέρων αξιολόγηση της συνδρομής στη Γεωργία από εξωτερικούς συμβούλους στο πλαίσιο του πολυετούς προγράμματος αξιολόγησης της Γενικής Διεύθυνσης Οικονομικών και Χρηματοδοτικών υποθέσεων. Η αξιολόγηση θα πραγματοποιηθεί ένα με δύο χρόνια μετά τη λήξη της περιόδου υλοποίησης.7. Μέτρα για την καταπολέμηση της απάτηςΟι υπηρεσίες της Επιτροπής έχουν θέσει σε εφαρμογή ένα μόνιμο πρόγραμμα επιχειρησιακών αξιολογήσεων των χρηματοδοτικών κυκλωμάτων και των διοικητικών διαδικασιών σε όλες τις τρίτες χώρες στις οποίες χορηγείται μακροοικονομική χρηματοδοτική συνδρομή της Κοινότητας, ώστε να πληρούνται οι απαιτήσεις του δημοσιονομικού κανονισμού που διέπει τον γενικό προϋπολογισμό των Ευρωπαϊκών ΚοινοτήτωνΣτη Γεωργία, οι υπηρεσίες της Επιτροπής αξιολόγησαν τον Οκτώβριο 2004, με τη βοήθεια δεόντως εντεταλμένων εξωτερικών εμπειρογνωμόνων, την αξιοπιστία των χρηματοπιστωτικών κυκλωμάτων και των διοικητικών διαδικασιών που συνδέονται με αυτό το είδος συνδρομής και κατέληξαν στο συμπέρασμα ότι το πλαίσιο για τη συνετή οικονομική διαχείριση της μακροοικονομικής χρηματοδοτικής συνδρομής είναι αρκετά αποτελεσματικό. Τον Δεκέμβριο του 2005 διενεργήθηκε επισκόπηση της επιχειρησιακής αξιολόγησης, εκ νέου με τη βοήθεια εξωτερικών εμπειρογνωμόνων. Τα πορίσματα της επικαιροποιημένης επιχειρησιακής αξιολόγησης χρησιμοποιήθηκαν για τον καθορισμό των κατάλληλων όρων χορήγησης της μακροοικονομικής χρηματοδοτικής συνδρομής στη Γεωργία βάσει της απόφασης 2006/41/ΕΚ του Συμβουλίου της 24ης Ιανουαρίου 2006. Σχεδιάζεται νέα επισκόπηση της επιχειρησιακής αξιολόγησης σε προετοιμασία της παρούσας προτεινόμενης μακροοικονομικής χρηματοδοτικής συνδρομής στη Γεωργία. Τα αποτελέσματα της επισκόπησης θα χρησιμοποιηθούν για τον καθορισμό των συγκεκριμένων μέτρων πολιτικής από τα οποία πρέπει να εξαρτηθεί η εκταμίευση της συνδρομής με σκοπό την ενίσχυση της αποτελεσματικότητας, της διαφάνειας και του κύρους των συστημάτων διαχείρισης των δημοσίων οικονομικών στη Γεωργία.Η προτεινόμενη νομική βάση για τη μακροοικονομική χρηματοδοτική συνδρομή στη Γεωργία περιλαμβάνει μια διάταξη για τα μέτρα πρόληψης της απάτης. Τα μέτρα αυτά θα αναπτυχθούν περαιτέρω σε μνημόνιο συμφωνίας και σε συμφωνία επιχορήγησης. Προβλέπεται ότι η συνδρομή θα εξαρτάται από ορισμένους συγκεκριμένους όρους πολιτικής, ιδίως στον τομέα της διαχείρισης των δημοσίων οικονομικών, με σκοπό την ενίσχυση της αποτελεσματικότητας, της διαφάνειας και της λογοδοσίας όσον αφορά τη χορηγούμενη συνδρομή. Η συνδρομή αυτή υπόκειται στις διαδικασίες εξακρίβωσης και ελέγχου υπό την ευθύνη της Επιτροπής, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF), και του Ελεγκτικού Συνεδρίου.8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ8.1. Στόχοι της πρότασης από πλευράς δημοσιονομικού κόστουςΠιστώσεις ανάληψης υποχρεώσεων σε εκατ. ευρώ (3 δεκαδικά ψηφία)Έτος 2009 | Έτος n+1 | Έτος n+2 | Έτος n+3 | Έτος n+4 | Έτος n+5 |Μόνιμοι ή έκτακτοι υπάλληλοι[9] (XX 01 01) | A*/AD | 1/3 | 1/3 |B*, C*/AST |Προσωπικό που χρηματοδοτείται[10] από το άρθρο XX 01 02 |Λοιπό προσωπικό[11] που χρηματοδοτείται από το άρθρο XX 01 04/05 |ΣΥΝΟΛΟ | 1/3 | 1/3 |8.2.2. Περιγραφή των καθηκόντων που απορρέουν από τη δράσηΜεταξύ άλλων, εκπόνηση/διαπραγμάτευση μνημονίων συμφωνιών και συμφωνιών επιχορήγησης, επαφές με αρχές και Διεθνείς Χρηματοδοτικούς Οργανισμούς, παρακολούθηση οικονομικών και διαρθρωτικών πολιτικών της δικαιούχου χώρας, διενέργεια αποστολών ελέγχου και κατάρτιση εκθέσεων για το προσωπικό της Επιτροπής, προετοιμασία των διαδικασιών της Επιτροπής σχετικά με τη διαχείριση της συνδρομής.8.2.3. Πηγές ανθρώπινων πόρων (κανονισμός υπηρεσιακής κατάστασης)X Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσιας Στρατηγικής Πολιτικής/Προσχεδίου Προϋπολογισμού) για το έτος n( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ( Θέσεις προς αναδιάταξη με χρησιμοποίηση υφιστάμενων πόρων στη σχετική υπηρεσία (εσωτερική αναδιάταξη)( Θέσεις που απαιτούνται για το έτος ν αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους8.2.4. Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης)Εκατ. ευρώ (3 δεκαδικά ψηφία)Γραμμή προϋπολογισμού 01 03 02: Μακροοικονομική χρηματοδοτική συνδρομή | Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα | ΣΥΝΟΛΟ |Άλλη τεχνική ή διοικητική βοήθεια |εσωτερική (intra muros) |εξωτερική (extra muros) 1) Επιχειρησιακή αξιολόγηση 2) Εκ των υστέρων αξιολόγηση | 0,050 | 0,250 |Σύνολο τεχνικής και διοικητικής βοήθειας | 0,050 | 0,250 |8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράςΕκατ. ευρώ (3 δεκαδικά ψηφία)Κατηγορία ανθρώπινων πόρων | Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα |Μόνιμοι και έκτακτοι υπάλληλοι (XX 01 01) | 0,030 | 0,030 |Προσωπικό που χρηματοδοτείται από το άρθρο XX 01 02 (επικουρικοί υπάλληλοι, END(=ΑΕΕ), συμβασιούχοι υπάλληλοι, κλπ.) (να αναφερθεί η γραμμή του προϋπολογισμού) |Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 0,030 | 0,030 |Υπολογισμός– Μόνιμοι και έκτακτοι υπάλληλοι |Να γίνει παραπομπή στο σημείο 8.2.1, κατά περίπτωση |ΔΕΝ ΕΦΑΡΜΟΖΕΤΑΙ |Υπολογισμός– Προσωπικό που χρηματοδοτείται από το άρθρο XX 01 02 |Να γίνει παραπομπή στο σημείο 8.2.1, κατά περίπτωση |ΔΕΝ ΕΦΑΡΜΟΖΕΤΑΙ |8.2.6. Άλλες διοικητικές δαπάνες που δεν περιλαμβάνονται στο ποσό αναφοράς Εκατ. ευρώ (3 δεκαδικά ψηφία) |Έτος 2009 | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα | ΣΥΝΟΛΟ |XX 01 02 11 01 – Αποστολές | 0,020 | 0,010 | 0,030 |XX 01 02 11 02 – Συνεδριάσεις και διασκέψεις |XX 01 02 11 03 – Επιτροπές[13] |XX 01 02 11 04 – Μελέτες και παροχή συμβουλών |XX 01 02 11 05 – Συστήματα πληροφοριών |2 Σύνολο άλλων δαπανών διαχείρισης (XX 01 02 11) |3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | 0,020 | 0,010 | 0,030 |Υπολογισμός – Άλλες διοικητικές δαπάνες που δεν περιλαμβάνονται στο ποσό αναφοράς |Τρεις αποστολές προσωπικού για ένα/δύο άτομα |[1] ΕΕ C […], […], σ. […].[2] ΕΕ C […], […], σ. […].[3] ΕΕ L 248 της 16.9.2002 σ. 1.[4] Κανονισμός (ΕΚ, Ευρατόμ) αριθ. 2342/2002 της Επιτροπής, ΕΕ L 357 της 31.12.2002, σ. 1.[5] Δαπάνες που δεν εμπίπτουν στο κεφάλαιο xx 01 του οικείου τίτλου xx.[6] Προσχέδιο προϋπολογισμού 2010.[7] Βλ. σημεία 19 και 24 της διοργανικής συμφωνίας.[8] Όπως περιγράφεται στο τμήμα 5.3.[9] Οι δαπάνες του οποίου ΔΕΝ καλύπτονται από το ποσό αναφοράς.[10] Οι δαπάνες του οποίου ΔΕΝ καλύπτονται από το ποσό αναφοράς.[11] Οι δαπάνες του οποίου περιλαμβάνονται στο ποσό αναφοράς.[12] Να γίνει παραπομπή στο νομοθετικό δημοσιονομικό δελτίο που αφορά ειδικά τον (τους) εν λόγω εκτελεστικό (-ούς) οργανισμό (-ούς).[13] Προσδιορίστε τον τύπο επιτροπής και την ομάδα στην οποία ανήκει.